  Виталий Пронин Культурая, печатья но иворъёсъя министерство кичӧлтэмъя вуоно арысен сётъяськыны кутскоз Удмуртиысь Правительстволэн литературая премиез. Чакламын сое 4 номинациосъя люкыны: драматургия, проза, поэзия, нылпиослы произведение. Вормисе потэмъёслы сётэмын луоз быдэн 50 сюрс манет.Нош усточи пиналъёслэн «Наследники» премизы будэтэмын 5 сюрс манетлы. Табере солэн быдӟалаез 15 сюрс манет луиз. Тазэ сёто искусствоосъя нылпи школаосын тужгес умой 10 дышетскисьёслы.  